ฮั่งเส็งปิดเช้าทะยาน 227.91 จุด หลังคลายวิตกจีน
ฮั่งเส็งปิดเช้าทะยาน 227.91 จุด หลังคลายวิตกจีน
8 ม.ค. 2559

ดัชนีฮั่งเส็งตลาดหุ้นฮ่องกงปิดเช้าเพิ่มขึ้น โดยดัชนีฮั่งเส็งเพิ่มขึ้น 227.91 จุด หรือ 1.12% ปิดภาคเช้าที่ 20,561.25 จุด เนื่องจากนักลงทุนคลายความวิตกกังวลหลังจากที่จีนประกาศระงับใช้เซอร์กิตเบรกเกอร์
ก่อนหน้านี้ ธนาคารกลางจีนได้ปรับลดค่ากลางเงินหยวนลงสู่ระดับระดับต่ำสุดในรอบ 5 ปี ส่งผลให้ตลาดหุ้นจีนผันผวนอย่างหนัก จนจีนต้องประกาศระงับการซื้อขายตามกลไกเซอร์กิตเบรกเกอร์ถึง 2 ครั้งในเวลาเพียง 4 วัน
อย่างไรก็ดี คณะกรรมการกำกับหลักทรัพย์และตลาดหลักทรัพย์ของจีน (CSRC) ประกาศระงับการใช้เซอร์กิตเบรกเกอร์แล้ว โดยมีผลตั้งแต่วันนี้